LidanRubinov/Halacha-QA huggingface dataset:
שאלה: חימום אוכל משבת לחג שבועות: על תשובתכם. אני חושש ש-20 דקות אחר השקיעה לא יספיק להתחמם עד שנגיע מבית הכנסת. וגם לא נעים להפריע למתפללים האחרים בבית הכנסת עם היציאה וחזרה מכיוון שיש שם דרשה. האם אפשר לחמם את האוכל לסעודה שלישית של שבת ואת היתר להשאיר עד החג? השאלה נשאלה בהמשך לשאלה "חימום אוכל משבת לחג השבועות"
תשובה: מותר לחמם את האוכל לצורך סעודה שלישית ולאכול ממנו והיתר ישאר לשבת, כמו ששאלת. בצבא, שאסור לשמור אוכל מבושל מיום ליום מטעמי שמירה על הגיינה על מנת למנוע מחלות, מבשלים בערב ולכן דוחים את סעודת החג לשעה 9 וחצי בהתאם לכמות נשארים חג. כל האפשרויות המוזכרות טובות ואתה רשאי לבחור.
שאלה: פרקי שירה בספירת העומר: האם מותר לקרוא פרקי שירה בימי ספירת העומר?
תשובה: מותר
שאלה: להכנס עם צמיד עם פסוק לבית הכסא : בסייעתא דשמיא לכבוד כבוד הרבנים ה והברכה ידיד שלי בקש אותי לשאול בשמו. הוא קנה צמיד שמכיל את בלי שם השם מפורש אלא כך: שמע ישראל ד אלוקינו ד אחד, או כך (לא זוכר בדיוק) שמע ישראל ה אלוקינו ה אחד, ושאל אותי האם מותר להכנס לשירותים כך? אשמח לתשובתכם
תשובה: נשלחו אליך קישורים שיש בהם בכדי לענות על שאלתך. בברכת התורה, WWW.Yeshiva.org.il
שאלה: בישול בשר עם חמאה פרווה: למה אסור לבשל בשר עוף עם חמאה מרגרינה כשרות פרווה, הרי אין פה ערבוב של בשר עם חלב?
תשובה: משום מראית העין.
שאלה: תבניות אפיה ששימשו לבשרי וחלבי: יש לנו תנור שנעשה בו שימוש גם לבשר וגם לחלב, עם הקפדה של 24 שעות בין אפיה לאפיה. לגבי התבניות- לא נעשתה הקפדה והשתמשנו באותן תבניות גם לבשרי וגם לחלבי. אמנם הבשר לא היה אף פעם על התבנית אלא בתוך תבנית אלומיניום (אך יכול להיות שנשפך מדי פעם). במטרה להפוך את התנור והתבניות לשימוש חלבי בלבד- ניקינו טוב את התנור והתבניות, חיכינו 24 שעות והפעלנו אותו על החום הכי גבוה עם התבניות שבתוכו למשך חצי שעה בערך. האם נהגנו ר? כיום אנחנו גם אופים בתנור זה דברים פרווה (חצילים, עוגיות, צ יפס) ישירות על התבניות עם חציצה של נייר פרגמנט, האם גם זה ר? האם יש שוני בפסיקה הספרדית? בעלי הבית הם ספרדים, אני אשכנזיה ועושה שירות לאומי במקום. ושבת
תשובה: יש להקפיד על תבניות נפרדות לבשר ולחלב. אם לא משתמשים בתבניות עצמן אלא אך ורק בתבניות חד פעמיות והתבניות הקבועות נקיות לחלוטין, האוכל כשר. אם נשפך רוטב או שומן על התבניות הקבועות, יש לנקותן ולהכשירן ע"י הסקה של כחצי שעה.
שאלה: הסמכות של מרא דאתרא: לכבוד כבוד הרה"ג הרב דוב ליאור שליט"א, ברצוני לשאול על סמכויות המרא דאתרא בימינו. האם מרא דאתרא (בישוב או עיר כל שהוא) יכול להחליט בנושאים של שינויי מנהגים, בניגוד למגוון הדעות הקיים בעיר שבה הוא מכהן כרב הראשי? האם אותו מרא דאתרא יכול בסמכותו לבטל מנהגים קדומים של עדות מסויימות בישוב או עיר שבה הוא מכהן? דוגמאות - נוסחאות תפילה, מבטא, זמני תפילות, וכו. יש לציין שלא מדובר בדברים שנוגדים את פסיקת ההלכה, אלא שאותו המרא דאתרא בעד שכל בני עירו ינהגו מנהגים אחידים. אתן דוגמא, בישוב שנוהגים ביום העצמאות לקרוא את ההלל, יחליט המרא דאתרא החדש, (בניגוד לדעת המרא דאתרא הקודם) לבטל את קריאת ההלל בבתי הכנסת, ויגיד שצריך להגיד תחנון ביום העצמאות. האם יש סמכות למרא דאתרא כל שהוא להחליט החלטה מעין זו? האם ציבור המתפללים מחוייבים לפסיקת המרא דאתרא בבתי הכנסת במקרה כזה או שאותו ציבור רשאים להשאר במנהגים שנהגו לפני כן?
תשובה: המרא דאתרא צריך לדעת להורות לכל אחד לפי מנהגי העדה שלו. לא צריך לזלזל במנהגים של שום עדה. המרא דאתרא לא יכול להורות לכולם לנהוג כמו עדה מסויימת, אלא כל אחד ממשיך לנהוג כמו עדתו. הסמכויות של המרא דאתרא הם בענייני כשרויות, נישואין, פסק הלכה, כאשר שואלים אותו שאלות - לענות הלכה, אבל כמובן לכל אחד הלכו לפי המנהגים של העדה שלו.
שאלה: טבילת כלים מתוצרת ויבוא "מכסף": סכום של חברת "מכסף" האם צריך לטובלו?? החברה גם מיצרת בארץ וגם מיבאת.
תשובה: וברכת ד' יש לטבול בלא ברכה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הפיסוק הנכון בקדיש: רציתי לשאול שתי שאלות בנוגע לקדיש: 1. מדוע עונים אמן אחר "יתגדל ויתקדש שמיה רבה" הרי הבקשה לא מסתיימת עד "ואמרו אמן" שבסוף אותו המשפט, והרי גם השו"ע לא מנה אמן זה בקדיש? 2. האם המילים "בחייכון וביומיכון וכו " מוסבות על "וימליך מלכותיה" ואז יש לפסק את המשפט "בעלמא די ברא כרעותיה, וימליך מלכותיה בחייכון וביומיכון וכו " שנוגד את הפיסוק ה"מקובל" בפי החזנים ובפרט בימים נוראים, או שמא המילים "בחייכון וביומיכון" מוסבות על "יתגדל ויתקדש" ואז יש לפסק "יתגדל ויתקדש. בעלמא די ברא כרעותיה וימליך מלכותיה, בחייכון וכו "?
תשובה: 1. הפוסקים מונים בחצי קדיש חמישה אמנים (למנהג שעונים אמן לאחר בריך הוא). ויש כאן בקשה בפני עצמה ונוסד על הפסוק: "התגדלתי והתקדשתי" במלחמת גוג ומגוג שאחרי זה יתגדל שמו של הקב"ה ושמו יהיה שלם. (ראה גשר החיים ח"א פרק ל עמ' שכ). 2. בחייכון דבר בפני עצמו, שיתגדל שמו של ה' בחיינו אנו העכשוויים ולא לעתיד לבוא, 'ובחיי דכל בית ישראל', לאלה החיים כיום ולאלה שיקומו בתחיית המתים. והסביר האבודרהם: 'לפי שקודם הגאולה ייתרבו התלאות והרציחות בישראל ר"ל עד שרבים מח אמרו: ייתי ולא אחמיני" (סנהדרין צח, א), לכן אומרים בחייכון וביומיכון שתזכו להיות מהנשארים לחיים.
שאלה: היחס לדגל המדינה: רציתי לדעת מה הרב חושב על דגל המדינה באופן כללי. האם ראוי להניפו? האם יש בזה משום חוקות הגויים או שאולי הדגל שלנו הוא "מקורי", שהרי במדבר הלכו איש על דגלו, וכן המרכז שלו הוא מגן דוד, והתכלת מזכיר פתיל תכלת וכו.?
תשובה: ביורה דעה קפא, הרמ"א מביא בשם המהרי"ק, שחוקות הגויים זה רק בדבר שהגוי עושה ללא סיבה. אבל מותר ללכת עם נעלים למרות שגם הגויים הולכים עם נעלים. הנפת דגל זה להבליט את סמל הריבונות במקום מסויים, ואין בכך משום חוקות הגויים.
שאלה: איך אני עושה תשובה בנושא?: אני אתחיל בתיאור המקרה. היה תור ארוך לאיזה כרטיסים להופעה. אני ראיתי את התור ולמעשה עקפתי את כל האנשים בלי שאף אחד ישים לב והייתי מבין הראשונים למרות שבאתי אחרון. הבעיה מתחילה בכך שנגמרו הכרטיסים להופעה באמצע התור, זה אומר שאם הייתי נכנס לתור כמו שצריך ולא עוקף לא הייתי משיג כרטיס, ולכן למעשה בגללי מישהו לא קיבל כרטיס כי אני עקפתי ולקחתי כרטיס שלא הגיע לי. השאלה שלי- גזלתי פה? איך אני עושה תשובה על זה? אני לא יודע מי היה משיג את הכרטיס אם לא הייתי עוקף את כולם. אשמח לתשובה.
תשובה: כתוב בתורה "ועשית הישר והטוב", וזה מעשה לא ישר. זו לא ממש גזילת ממון אך זו גזילה של דבר אחר, שהתורה לא חייבה עליו ת אבל כמובן שאסור לעשות זאת. לגבי תשובה, יש ביטוי "תשובה כלפי שמיא", אבל כלפי ארעא אינני יודע מה אתה יכול לעשות, כיוון שאינך יודע את מי עקפת.
שאלה: ברכת פרי העץ על יין: ברכתי בורא פרי העץ על יין מיץ ענבים, האם צריך לומר ברוך שם כבוד. ולברך שוב בורא פרי הגפן או שמה כיוון שהיין מקורו מהעץ הברכה פותרת?
תשובה: בדיעבד אינו צריך לחזור ולברך.
שאלה: אוכל שנפל על הריצפה: האם יש איסור לאכול אוכל שנפל לרצפה אם הוא לא התלכלך? מדובר במקרה שקצת קשה לזרוק.
תשובה: לא.
שאלה: שיעור המוציא על מזונות: אם יש לפני לחם מתוק (מזונות) אך יש שיעור לברכת המזון. האם ברכה ראשונה זה המוציא או מזונות?
תשובה: אם הלחם מתוק מאוד, השיעור לברכת המזון ממאה ושמונים (180) גרם ומעלה.
שאלה: ת לקופת הכיתה: בבית הספר שלנו בכיתות יש קופת כיתה שכל בת מביאה 25 ש"ח בתחילת שנה ועושים עם זה כל מיני פעילויות. המורה אומרת שהיא מקפידה לסמן מיד כל בת שמביאה את הסכום. לאחר כמה חודשים עשתה המורה בדיקת הרשימה ושלחה תזכורת להורים שלא היו מסומנים. אימא אחת התקשרה ואמרה שהיא וודאי שלחה את הכסף על ידי בתה. המורה שואלת האם הסימון שלה הוא הוכחה והאימא חייבת או האם דברי האימא הם הוכחה והמורה חייבת להשלים את הכסף כי אולי היא איבדה אותו, אולי הילדה לא הביאה, מה הדין? חשוב לציין שהמורה מלמדת בכיתות א אבל שאלה זו יכולה להיות גם בכיתות שמעל גיל בת מצוה, האם זה משנה את הדין? אני רב בית הספר ולכן נשאלתי שאלה זו ולא הצלחתי להגדיר איזה מצב זה (ברי וברי או ברי ושמה וכו ) מראש על התשובה
תשובה: מצד אחד, מכיון שהמורה עסוקה בהרבה בנות ייתכן שנפלה טעות. האמא טועה פחות, מתוך הנחה שהיא אדם ישר. מאידך, מכיון שהכסף הועבר דרך ילדה קטנה ייתכן שהילדה שכחה ולא זוכרת בדיוק. כדאי לפנות לדיין. להבא, שהמורה תוציא קבלות.
שאלה: צניעות בגרביים בזמן טיול: ב"ה זה שנים רבות שאני הולכת עם גרביים וחצאית ארוכה. רציתי לשאול, האם בטיול ליד מעיין ונחל כאשר חלק מהטיול הולכים בתוך המים, האם אני יכולה להסיר את הגרביים בתחילת המסלול או רק ממש לפני שאני נכנסת למים?
תשובה: ניתן להסיר את הגרביים.
שאלה: חרקים בתותים בזמן הזה: לכבוד הרב. האם עדיין יש רמה גבוהה של נגיעות בתותים. ועדיין צריך לנהוג בהם בחומרא. או שכבר עברנו את התקופה הזו וכבר די בהדחה רגילה? מראש.
תשובה: ברכת ד' תותים - יש לחתוך את העלים וכל החלק הלבן שבראש התות. להשרות במים עם סבון ולבחוש את התותים, לשפוך את המים ולחזור על הפעולה הזאת פעם שנייה, לאחר מכן לשפוך את המים השניים ולנגב היטב את התותים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הוצאת גרעני לימון מהטחינה: סחטתי לימון על טחינה בשבת, האם מותר להוציא בכפית את הגרעינים כדין ברירה בלח? כמו להוציא זבוב ממשקה ואם לא, האם מותר להוציא עם קצת מהמיץ או הטחינה?
תשובה: לפי הספרדים, דבר מוצק שצף על דבר נוזלי נחשב כאילו הוא כבר מופרד ואין בזה גדר של ברירה, ולכן אפשר להוציא את הגרעינים. יהודי אשכנז מחמירים בזה, ומוציאים עם קצת נוזל.
שאלה: קידוש או מסיבת הודיה להולדת הבת: בע"ה לכבוד הרב. ב"ה נולדה לנו בת לאחר ארבעה בנים. 1.רצינו לדעת האם צריך לעשות גם קידוש וגם מסיבת הודיה זבד הבת, או שאפשר להסתפק רק במסיבת ההודיה? אנחנו אשכנזים אם זה משנה. 2.והאם זו נחשבת סעודת מצווה?
תשובה: 1. אין צורך לשתי מסיבות, או קידוש או סעודת הודיה. 2. אם בסעודה יאמרו דברי תורה, זוהי סעודת מצוה.
שאלה: ספר איוב ואמונה: בספר איוב מובא שלאחר שה התגלה לאיוב,הוא כועס על הרעים ובעצם אומר שהוא מעדיף את איוב אפילו שפיקפק על אלוקותו מאשר את הרעים שנהגו במשוא פנים ובעצם התחנפו לה. שאלתי היא, איך זה הגיוני שיש כזה דבר בכלל להתחנף לה?! אני חשבתי שזו מצווה להודות ולהלל אותו על כל צעד ושעל, אז אני לא מבין מה קורה פה? אשמח לפירוט והרחבה גם שנושא איוב וגם בכלליות.
תשובה: לך, טענת איוב היא שהרעים מתוך פחדם מהאלוקים מצדיקים את האל למרות שהם יודעים שאין זה נכון, כלומר, הרצון למצוא חן בעיני האל גורם להם להאשים את איוב בחטאים שלא חטא, כדי שלא יצא משפטו של האל מעוקל. איוב לעומת חיפש תשובה אמיתי לסבלו ולא הסתפק בחיפוש חטאים בכל מחיר. ואכן איוב צדק ולא הרעים. הייסורים לא באו על איוב בגלל שחטא אלא בגלל שהקב"ה נתן לשטן רשות לנסות את איוב. כאשר האל מצדיק את איוב - הוא לא מצדיק את טענת איוב שהאל מעוות משפט, אלא את טענתו של איוב שיש ייסורים גם בלא חטא. איוב טען שהרעים יודעים שהוא לא חטא אבל כדי לא להתעמת על האל הם עשו שקר הנפשם ומצאו חטאים שלא היו כדי להצדיק את האל - וזו החנופה המדוברת.
שאלה: להשתמש בקרשי בניין לסוכה: קיבלתי מחבר קרשים לסוכה שלי, הוא אמר לי שהם הפקר! האם מותר לי להשתמש בקרשים משומשים שנעשה בהם שימוש בבנין בעבר,לצורך להעמיד את הסכך שלי עליהם?
תשובה: א. כדאי לברר אם הם אכן הפקר, בד"כ קבלנים שומרים על קרשים אלו לעצמם. ב. מותר להעמיד עליהם את הסכך.  פסק"ת תרכט הערה 14 בשם החזו"א
שאלה: כשרות מיקרוגל אחד: האם מותר להשתמש במיקורגל אחד גם לבשרי וגם לחלבי, בשימוש יומי (אחד אחרי השני) תוך כיסוי האוכל בכלי מיוחד לחלבי ובכלי מיוחד לבשרי?
תשובה: אם האוכל מכוסה כך שהאדים לא יוכלו להיכנס לאוכל (ויש שמקפידים שגם לא יצאו אדים), מותר להשתמש אחד אחרי השני. יש מחמירים שלא להשתמש על מנת שלא ישכחו לכסות או שישפך אוכל ולא יכשירו את המיקרוגל לפני השימוש הבא.
שאלה: המשך שאלה על תפילין: אך מה קוראים בתפילה? האם את כל תפילת מנחה או רק קריאת שמע? השאלה נשאלה בהמשך לשאלה "תפילין"
תשובה: יש להתפלל מנחה עם התפילין. אפשר גם לקרא קריאת שמע.
שאלה: לקיחת תוסף תזונה   תרופה ממקור לא כשר: אני סובל מעודף גליצרידים בדם והרופא המליץ לי על לקיחת כמוסות אומגה 3. הכמוסות היעילות ביותר מקורן בשמן דגים לא כשר.אני יודע שיש גם כמוסות כשרות אך בהמלצת הרופאים עדיף מכל הבחינות דווקא אלו שמקורן בשמן הלא כשר, בוודאי לא אלו שמקורן צמחי. האם ניתן לקחתן?
תשובה: ' וברכת ד' אם הרופאים ממליצים על הסוג הלא כשר בעדיפות, ואינך נהנה מהתרופה (רובם נמצאות בקפסולות שנבלעות), אפשר להשתמש בשמן הלא כשר. רפואה שלמה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לרקוד בבר מצווה בספירת העומר: אני מוזמנת למסיבת בר מצווה בספירת העומר. לא ידוע לי האם תושמע שם מוזיקה ומאיזה סוג. האם עלי להמנע מללכת? אם אלך ותושמע מוזיקה כיצד עלי לנהוג?
תשובה: כל נושא האולמות והריקודים בבר מצוה, כמו בחתונות, הוא חדש ולא היה בדורות הקודמים. לכן ספק אם מותר לרקוד. יש אולי מקום להקל רק אם חוגגים את החגיגה ביום בר המצוה עצמו.
שאלה: סכום הכתובה ומאתיים הזוזים: אנא הסבירו לי מה משמעות הסכום שרב העורך חופה שואל את החתן ביום החופה? מה העניין של ה-200 זוז?
תשובה: 200 זוז זהו הסכום הנקרא "עיקר כתובה", שעליו מתחייב הבעל לאישתו שישלם לה במקרה שיגרש אותה או שהיא תקבל אותו מן היתומים באם ימות לפניה (ח"ו). הראשונים נחלקו אם חיוב סכום זה הוא מן התורה או שחכמים קבעו אותו (ויש אומרים שמהות החיוב היא מן התורה והסכום מדרבנן). הסכום שהרב שואל את החתן עליו הוא הנקרא "תוספת כתובה", שהחתן מתחייב ומוסיף לה בכתובה על גבי הסכום הבסיסי של 200 זוז. ישנם מנהגים רבים בקהילות ישראל מהו הסכום שכותבים לאישה בתוספת הכתובה. (מקורות - אבן העזר סימן ס"ו טור  ב"י שולחן ערוך ונושאי כלים)
שאלה: סיום מסכת תמיד, קנים ומידות: האם על מסכת תמיד עושים סיום מסכת רגיל כמו שאר המסכתות שבתלמוד עם קדיש? ומה לגבי מסכת קנים ומידות?
תשובה: מי שלמד בעיון את מסכת קנים במשך תקופה ארוכה והבין את כל המקרים שיש בה, יערוך סיום כמקובל. אך מי שלמד בצורה שטחית יערוך סיום רק בסוף סדר קדשים.
שאלה: שם השם בהברה אשכנזית: שמתי לב לשליחי ציבור צעירים בישיבות ליטאיות ובתי כנסת של חב"ד שמבטאים את שם ה כמו "איידונוי". זה נשמע כמו משהו באנגלית I don t know. כנראה הרבנים שם לא שמים לב לזה. האם מותר להתפלל שם או שעדיף לעבור לבתי כנסת יותר ותיקים?
תשובה: ישנם הרבה נוסחים בעם ישראל שנוצרו בגלות הארוכה. לכל הנוסחים יש מקורות נאמנים ואין צורך משום זה להתפלל במקום אחר אא"כ במקום אחר אתה מכוון יותר טוב ואתה מרגיש שתפילתך יותר טובה. בהצלחה
שאלה: חביתה שנגעה בחצובות הכיריים: טיגנתי במחבת פרווה חביתה (עם קצת שמן). בזמן הטיגון נפלה חתיכה אחת נגעה בחצובות של הגז (שהיו חמות ולא נקיות) ונפלה חזרה לתוך המחבת. מה דין המחבת, התרווד שנגע בחתיכה שנפלה והחביתה?
תשובה: ככלל בשאלות מסוג זה, ההלכה מקילה בנושא המזון ומחמירה לגבי הכלים. אך כאן החביתה בודאי מותרת באכילה וגם נשארה פרווה, ולא צריך להמתין כדין דבר בשרי (אם החצובה היה בה שיירי תבשיל בשרי). וגם הכלים המחבת והתרווד אין צורך להכשירם ונשארו פרווה.
שאלה: לברך "על מחיתה" בקמח מעורבב: האם אפשר לברך "על מחיתה וכלכלתה" כאשר המאפה אפוי מחצי קמח של ארץ ישראל וחצי מקמח רגיל? ומה במקרה שיש גם פחות (שליש, למשל) מהקמח של ארץ ישראל?
תשובה: השאלה היא קודם כל האם מברכים "על מחיתה" על קמח של ארץ ישראל. יש הנוהגים לברך אך האשכנזים נוהגים שלא. הנצי"ב, בפירושו על התלמוד במרומי שדה בברכות, מסביר שבפירות וביין של ארץ ישראל היה טעם מיוחד, לכן כדי להבליט את שבחה של הארץ תיקנו לברך "על פירותיה" ו"על פרי גפנה" אך לטעם של החיטה ומאפים העשויים מהחיטה של ארץ ישראל לא היה טעם מיוחד, ולכן לא תיקנו לברך "על מחיתה". אבל לפי מי שנוהג שכן לברך "על מחיתה", כמובן שיש לו על מי לסמוך.
שאלה: תשובה על השתמטות מהצבא: לכב הרב. אני חוזר בתשובה. כשהייתי חילוני, לא רציתי לשרת בצבא באותו הזמן האמנתי שמי שמשרת בצבא הוא "פרייאר". על אף שהייתי כשיר ויכולתי לשרת אפילו ביחידה קרבית, עשיתי הצגה לקב"ן והשתחררתי על סעיף נפשי. מהי הדרך לעשות תשובה?
תשובה: ב"ה לך. אני מאוד מאוד מבין אותך. ללא ספק שהמעשה שעשית לא היה טוב. אסור לאדם לשקר, אסור לאדם לשנות מהאמת ולהציג מציאות לא נכונה, ולא נכון שאדם יתחמק מה דברים שצריכים לעשות. יחד עם זה לדעתי מה שהיה היה. וכעת אתה צריך להמשיך הלאה, להתקדם הלאה, ולבחור בדרך חדשה, דרך שבה תזכה להמשיך ולהתקדם בתהליך התשובה שלך. אני מאמין שכל אדם שזוכה לחזור בתשובה, זוכה לתרום רבות לעם ישראל, ואני מאמין שגם אתה תזכה. על ידי תרומה כזו או אחרת, שתעשה בזכות ההתקדמות שלך, תזכה גם לזכות את הרבים ולכפר על החסרון שלא עשית צבא. המון דרכים יש כדי להתקדם, המון דרכים כדי לתרום לסובבים אותך, ואני מאמין שעוד תמצא את הדרך לעשות זאת באופן הטוב ביותר. שתהיה לך הצלחה רבה, ואשמח לעזור עוד בכל מה שאוכל. הרב יצחק גרינבלט. zahig1 gmail.com
שאלה: חודש אלול- שאלה על אופן אמירת הסליחות: ראיתי פעם (לא זוכר איפה ) שאמירת סליחות בקול בכי ותחנונים (גם אם לא מצליחים לבכות באמת) כביכול מרחיקה את המזיקים מהתפילה והיא מתקבלת נשמעת טוב יותר.יש בדבר ממש או שסתם אני לא זוכר טוב לא הבנתי כראוי? ואם כן,יש מקור לעניין?
תשובה: נאמר בתהילים "סורו ממני מרעים כי שמע ד' קול בכיי" ומכאן שקול בכי מעורר כוונה, ובזכות כוונת הלב התפילה מתקבלת.
שאלה: צילומי זוג בצוותא בחתונה לפי המנהג הספרדי: האם קיים איסור לבני זוג לגעת זה בזה לאחר החופה על פי הפסיקה הספרדית (מי הפוסק?), ואם כן, כיצד יוכלו להצטלם בצוותא לאחר החופה? ב ו בציפיה לתשובה מהירה
תשובה: אין איסור אחרי החופה לבני זוג לנגוע, ובכל זאת לא טוב להראות מגע אהבה כמו נשיקה או חיבוק לעיני אחרים ובוודאי לא במצלמה. אבל אפשר להצטלם בקרבה גדולה אחד לשני. וד' יצליח את ביתכם.
שאלה: האם לאמא מותר לנשק את בנה?: האם לאמא מותר לנשק ולחבק את בנה לאחר שהתחתן? השאלה נשאלה בהמשך לשאלה אישית
תשובה: אם רשאית לנשק את בנה.
שאלה: זכות קדימה בזימון: לכבוד הרב, זימנתי בבית סבי (ישראל) בנוכחותו ובנוכחות דודי הכהן ותהיתי מי קודם. מתוך לימוד מועט ופנייה למספר ת ח נשארתי מעט במבוכה, והיה ואמרו לי לזמן- א. מה הסדר בין המשתתפים הבאים (ברשות סבא כהן.): סבא, כהן, בעל הבית? ב. האם יש הבדל אם הסבא הוא אבי אבי או אבי אמי? ג. האם יש נ"מ אם לאותו יהודי יש שנים מהמאפיינים (סבא בעה"ב כהן סבא.)? ד. האם צריך להקדים גם ראשי שלטון כראש עיר וכיו"ב, וא"כ היכן הם נכנסים? ה. איפה נכנס הת"ח- הרי בקריאת התורה נפסק שהוא לאחר כהן ולוי, האם כאן הוא גם נדחה לאחר כהן ולוי? איפה הוא נכנס? ו. אם סבי ואבי אומרים לי כ"א להקדים את השני- את מי להקדים? ז. כל השאלה עד כה היא הנחה שכ"א מוחל על כבודו- האם יש נ"מ אם א מהמשתתפים לא מוחל על כבודו? ואיזו? ח. האם כהן יכול למחול על כבוד השבט?
תשובה: א) סדר הקדימות הוא: בעל הבית, סבא, כהן. ב) אין הבדל. ג) אין נפ"מ, כנ"ל בסעיף א'. ד) לעניין זה, ראשי השלטון הם ככל יהודי. ה) ת"ח קודם לכהן ולוי. ו) עליך להקדים את אביך, ואע"פ שאף הוא חייב בכבוד אביו וחמיו. ז) אין נפ"מ בעניין זה. ח) כהן אינו יכול למחול על כבודו וכבוד השבט. בשורות טובות.
שאלה: קמח מצה שהוא לא שמורה : למרות שעבר כבר חג הפסח אשמח לקבל תשובה כדי שאדע להבא בחג הפסח הבא. ביום הראשון של חג הפסח אנחנו מקפידים לאכול רק מצה שמורה ובשאר ימי החג אנחנו אוכלים גם מצה רגילה. האם ישנה בעיה לאכול ביום הראשון של החג מאכלים כמו למשל עוגות וקנידלך שנאפו בקמח מצה רגיל לא שמורה? האם אדם המקפיד לאכול מצה שמורה כל שבעת ימי החג צריך להקפיד גם לאכול רק מעוגות שנאפו מקמח מצה שמורה או שהוא יכול לאכול גם עוגות שנאפו מקצח מצה רגיל בימי חול המועד ובשביעי של פסח?
תשובה: בליל הסדר בלבד יש חובה לאכול את המצות לשם מצווה ממצה שמורה. בתבשילים המכילים קמח מצה לא יוצאים ידי מצווה ואין חובה בקמח מצה שמורה. ביתר ימי הפסח יש מהדרין לאכול רק מצה שמורה, הן מצות והן קמח מצה.
שאלה: בושם אלכוהול שעבר עליו הפסח: ראיתי שהרב כתב שהאלכוהול בבושם עלול להיות חמץ, לכן ראוי למכור את הבושם. מה לעשות עם בקבוק בושם מותחל שרשום עליו שיש בו אלכוהול אבל לא נכלל במכירת החמץ. (הבקבוק לא הונח בפסח עם שאר החמץ שנמכר). האם אפשר להשתמש או לזרוק? השאלה נשאלה בהמשך לשאלה "בשמים וחומרי ניקוי בפסח"
תשובה: לא משנה היכן הונח, במכירה לא צויין מקום מסוים. מכיון שקוסמטיקה אינה ראויה למאכל ורק המשתמש בה אולי מחשיב אותה, בדיעבד לא נאסרה אחרי פסח.
שאלה: להיכנס לספריה ליהדות של בר-אילן: האם מותר להיכנס לספריה ליהדות של אוניברסיטת בר אילן. הצד לומר שמותר-כיון שמדובר בספריה תורנית גדולה, אולי הגדולה ביותר בארץ, לא רק בכמות, אלא אף באיכות- יש בה ספרים שקשה להשיג אותם במקומות אחרים. הצד לומר שאסור- כיון שהספריה הזו נמצאת בתוך שטח הקמפוס של אוניברסיטת בר אילן, שזה מקום לא צנוע. הבעייה איפוא אינה בספריה מצד עצמה אלא בקמפוס שבתוכה היא נמצאת על כן נפשי בבקשתי, האם מותר להיכנס וללמוד בספריה ליהדות של אוניברסיטת בר אילן?
תשובה: הבעיה היא כללית יותר, כל מקום שאתה צריך להגיע אליו ויש בסביבתו לבוש לא צנוע האם מותר לך להגיע אליו? הגמרא אומרת שאם אין לך דרך אחרת ואינך מתכוון להסתכל מותר. אני מבין משאלתך שהיו לך ציפיות מקאמפוס אקדמי שהלבוש בו יהיה הולם את המקום, הרי אנשים מגיעם לשם ללמוד ולא להשתזף, ובפרט מוסד דתי שהנורמות בו צריכות להיות גבוהות יותר מאלו של הרחוב, אולם לצערנו הרחוב פולש גם לאקדמיה וגם למוסדות דתיים, אולם האם בגלל זה לא נלך ברחוב?
שאלה: שערים המצויינים בהלכה: יש לי כמה שאלות: 1. במסכת ברכות דף ח עמוד א כתוב "אוהב בשם שערים המצוינים בהלכה יותר מבתי כנסיות ומבתי מדרשות תוכל להסביר לי מהם שערים המצוינים בהלכה כי לא כל כך הבנתי? (ראיתי כמה פירושים ולא הבנתי אותם) 2. באותו דף כתוב שמיום שחרב בית המקדש אין לו לקב"ה אלא ארבע אמות של הלכה בלבד, האם תוכל להסביר לי משפט זה כי לא כך הבנתי אותו? 3. האם בית כנסת שמעבירים בו כל יום שיעורי תורה של הלכה וגמרא נחשב כמו בית מדרש?
תשובה: 1. פרושים שונים נאמרו במשפט זה. העקרון המנחה שלימוד שמכוון לאמת הוא הלימוד המועדף. לימוד מכוון לאמת יכול להיות כמובן לימוד סוגיא בגמרא בצורה טובה עד הגעה להלכה למעשה, אולם גם לימוד להבין היטב את מהלך הגמרא, שורשי המחלוקת והבנה ישרה בסוגיות עונה על המושג: "שערים המצויינים בהלכה". 2. יש להאריך בהבנה של משפט עקרוני וחשוב זה. ההבנה הבסיסית היא שמיום שחרב בית המקדש וגלינו מארצנו עיקר הופעת רבש"ע בעולם היא בתוככי בית המדרש, בעצם לימוד התורה ולא בשאר מערכות החיים הרגילות שבגלות אין להם בד"כ קשר עם הקודש. לעומת זאת בזמן שאנחנו יושבים על אדמתנו, בית המקדש בנוי ואנחנו מנהלים "ממלכת כהנים וגוי קדוש" הופעתו של רבש"ע אינה מצטמצמת רק לעצם לימוד התורה בתוך בית המדרש אלא מופיעה גם בשאר תחומי החיים שכשהם מתנהלים בדרך התורה גם על ידיהם מופיע ומתקדש שמו של הקב"ה בעולמו. כמו מערכת הבטחון  שהרי נצטוונו בכיבוש הארץ ובעזרת ישראל מיד צר, הרווחה  צדקה, הלוואה  ועוד ועוד. 3.בעבר היתה חלוקה בין בתי כנסת שרק התפללו בהם לבתי מדרש שלמדו בהם תורה ובד"כ לא התפללו בהם. במהלך הדורות גם כיום אוחדו שני המושגים האלו וכיום בית כנסת משמש גם כבית מדרש וכך גם הגדרתו ההלכתית. עלה והצלח ונזכה לראות בנחמת ציון ובנין ירושליים אמן.
שאלה: בגד חדש בספירת העומר וברכת שהחיינו: 1. האם מותר לקנות בגד או תכשיט חדש בימי הספירה? 2. האם מותר לחדשם ולברך עליהם שהחיינו בימי הספירה?
תשובה: אין בהלכה איסור בגד חדש ושהחיינו בימי הספירה. אך מי שנהג לאסור, שידחה את לבישת הבגד לזמן אחר או שילבש בשבת.
שאלה: סעודה שלישית בערב ראש חודש: איך ראוי לנהוג בסעודה שלישית בשבת שהיא ערב ראש חודש? (הכוונה היא הן לאכילה והן לברכה)
תשובה: לסיים את האכילה בעוד יום.
שאלה: ברכת שהחיינו על בגד או תכשיט חדש: 1. מהם הקריטריונים לברכת שהחיינו על בגד או תכשיט חדש? 2. האם יש התייחסות למחיר שלו (ואז מה הדין אם נקנה במבצע והמחיר ששולם עליו היה זול, למרות שערכו רב)? 3. האם ראוי לברך בקנייה או בלבישה הראשונה?
תשובה: אם אדם שמח בדבר החדש עליו לברך. המנהג לברך בלבישה.
שאלה: לימוד עיקרי הנצרות והאסלם: האם מותר ללמוד וללמד עיקרי הנצרות והאסלם בגדר "לא תלמדו לעשות" לעשות אי אתה למד אבל אתה למד להראות דרכיהם המקולקלים וכו? ומה המקורות, אם אפשר למעט ברמב"ם.
תשובה: כדי ללמוד ובוודאי ללמד נדרש להיות מלא בש"ס ופוסקים. יש ולעיתים הרצון לתקן, מביא קלקול גדול יותר. הדרך הבסיסית והחשובה ללמוד היא דרך הראשונים מורה נבוכים, הכוזרי ועוד. ואם התקיימו התנאים לעיל ויש בכך צורך ממשי,הדבר אפשרי לאחר התייעצות אישית עם ת"ח.
שאלה: האם חילוני צריך לצום ביום הכיפורים: אני חילוני. אני מאמין בבורא עולם אבל כרגע בוחר לא לחזור בתשובה מסיבות אישיות. השאלה שלי היא בנושא צום כיפור, הרי ידוע שצום זה אינו מכפר על חטאים שבין אדם לחברו אלא רק על חטאים שבין אדם למקום, ואני חוטא למקום כל יום, באי הנחת תפילין, אי שמירת כשרות ודיני בשר חלב והגרוע מכל חילול שבת (שעל פי מה שידוע לי קדושה יותר מכיפור עצמו). אני חושב שלצום בכיפור מבחינתי ירגיש לי קצת כמו צביעות וזלזול בשם. מה הטעם של צום וייסורים ביום זה כאשר אני יודע שלמחרת אני ימשיך לחולל שבת ואת כל שאר המצוות, הרי שזה נותן לגיטימציה לאדם לחטוא כל ימיו וכי למה לו לחזור בתשובה הרי יכול הוא לפשוע לפני הקדוש ברוך הוא בכל ימות השנה להגיע ליום כיפור לצום בו ולהתחנן לסליחה וכפרה בבית הכנסת והרי שהנה פותחים לו דף חדש שם למעלה? אודה לכם מאוד אם תוכלו להאיר את עיני מעוניין אני לדעת את דעתכם בנושא. מראש.
תשובה: ב"ה לך. מאוד אהבתי את הכנות שלך. מתוך מכתבך ניכר שאתה יודע הרבה ומבין הרבה, וזה יפה מאוד. יחד עם זה, חשוב לדעת שתמיד יש עוד המון מה ללמוד, שכן התורה רחבה מיני ים ויש בה המון המון אוצרות והמון הבנות מעמיקות וחשובות מאוד. לפעמים האדם מתרגל לחשוב בכיוונים מסויימים, ועל פיהם הוא קובע כל מיני דברים ביחס לעצמו, ולא תמיד זה נכון. אינני יודע מה גרם לך להחליט שלא מתאים לך עכשיו לחזור בתשובה, ואשמח לשמוע, אך חשוב תמיד לבחון מחדש את הדברים ולפעמים להתייעץ על כך עם אנשים נוספים שיכולים לפתוח את העיניים לכיוונים אחרים שלא כל כך התרגלנו אליהם. אחד מהכללים החשובים ביותר של אנשים ששומרים על דברים מסויימים הוא לדעת, שכל מעשה טוב של האדם חשוב מאוד בעיני ה'. אחת מעצות היצר הרע היא שאם לא עושים דברים מסויימים שאנו מבינים שהם חשובים, אז אין בשביל מה לעשות דברים אחרים, אך זה לא נכון. הדרך של ההתקדמות היא על ידי צעד אחר צעד וכל הזמן להתקדם, גם בצעדים קטנים וגם בדברים יומיים ובלי קביעות, כל התקדמות יש לה חשיבות גדולה. לכן יום כיפור הוא דבר עצום, הוא זמן נפלא, ושמירה עליו היא זכות גדולה מאוד מאוד. חשוב מאוד לנצל אותו להתקדמות, חשוב מאוד לתקן מה שאפשר ולהמשיך איתו הלאה. שמור על יום קדוש זה, וממנו בעזרת ה' תזכה להמשיך לעוד דברים חשובים. הרב יצחק גרינבלט.
שאלה: שמירת כבודם של ישראל בדברי משה: ידוע שמשה רבינו סתם את דברי התוכחה שלו בתחילת ספר דברים והזכירן ברמז מפני כבודן של ישראל. איך בכל זאת בפרשת האזינו השתנה הסגנון עד כדי הביטוי הלא מחמיא "עם נבל ולא חכם"?
תשובה: בתורה, בנביאים ובכתובים מוצאים אנו באופן שיטתי הסתרת גנותם של ישראל ושל גדולי ישראל בעיקר בתחילת ספר. לעובדה זו נדרש מו"ר הרב איתן שנדורפי בכמה וכמה ממאמריו (עיין במאמר "מדוע נשתעבדו ישראל במצרים ובזכות מה נגאלו" ב"שמעתין" 146, אלול-כסלו תשס"ב, עמ' 36-37 ובהערה 17 שם, וכן במאמר "נעשה ונשמע" ו"רצוננו לראות את מלכנו" בספר "מרחבים" ז', הוצאת מרחבים ירושלים, תשס"ז, עמ' 232-234). נאמנה,
שאלה: שם לילד על שם הסבא שנפטר צעיר: אני כרגע בחודש רביעי וחמי נפטר בגיל צעיר (פחות מ-50) לאחר שנה של סבל מבעיות לב. האם כדאי לקרוא לבני על שמו או שיש עם זה בעיה?
תשובה: את יכולה לקרוא לבנך על שם חמיך ולהוסיף לו שם שני, כגון, חיים וכד'. לידה קלה, ובשורות טובות.